फ्री हिट ने पलटा पासा, अब्दुल समद ने आखिरी बॉल पर छक्का मारकर जिताया
Rajasthan Royals (RR) and Sunrisers Hyderabad (SRH)  IPL Match LIVE Score Update; Follow IPL 2023 Latest News, GT vs LSG  IPL Match Updates with Dainik Bhaskar (दैनिक भास्कर).
सनराइजर्स हैदराबाद ने इंडियन प्रीमियर लीग-2023 के बेहद रोमांचक मुकाबले में राजस्थान रॉयल्स को 4 विकेट से हराया। इस मुकाबले का पासा एक फ्री हिट ने पलट दिया, जो हैदराबाद को संदीप शर्मा के ओवर में मैच की आखिरी बॉल पर बोनस के रूप में मिली।
हैदराबाद को आखिरी बॉल पर 5 रन चाहिए थे, तभी संदीप शर्मा ने 20वें ओवर की आखिरी बॉल नो फेंक दी। ऐसे में अब्दुल समद कैच होने के बाद भी आउट नहीं हुए। यहां अंपायर ने NO बॉल का इशारा दिया। अब टीम को एक बॉल पर 4 रन बनाने थे, जिसे अब्दुल समद ने छक्का जमाते हुए बनाया।
हैदराबाद ने पहली बार 200+ का स्कोर चेज किया। इससे पहले टीम ने 200+ का स्कोर चेज करते हुए 11 मुकाबले गंवाए थे।
इस जीत के साथ ही टीम ने प्लेऑफ में प्रवेश की उम्मीदें कायम रखी हैं। टीम को प्लेऑफ में प्रवेश करने के लिए शेष सभी मुकाबले जीतने होंगे। हैदराबाद की यह मौजूदा सीजन में चौथी जीत है। टीम के खाते में 8 अंक हैं। देखें पॉइंट्स टेबल
जयपुर के सवाई मानसिंह स्टेडियम में राजस्थान ने पहले बल्लेबाजी करते हुए 20 ओवर में 2 विकेट पर 214 रन बनाए। 215 रनों का टारगेट हैदराबाद के बल्लेबाजों ने 20 ओवर में 6 विकेट पर हासिल कर लिया। 19वें ओवर में तीन छक्के और एक चौका जमाने वाले ग्लेन फिलिप्स प्लेयर ऑफ द मैच रहे।
आखिरी ओवर का रोमांच 
एनालिसिस : मेजबान गेंदबाजों ने आखिरी दो ओवर में खूब रन लुटाए, नो बॉल ने राजस्थान से छीना मैच
दोनों ही टीमों की शुरुआत अच्छी रही। पहले राजस्थान की गेंदबाजी में ज्यादा दमखम दिखा, लेकिन मेजबान गेंदबाजों ने आखिरी ओवर्स में खूब रन लुटाए।
पहले खेलने उतरे राजस्थान के टॉप-3 बल्लेबाजों ने जमकर रन बटोरे। ओपनर यशस्वी जायसवाल ने 35, जोस बटलर ने 95 और कप्तान संजू सैमसन ने नाबाद 66 रन बनाए। हैदराबाद के भुवनेश्वर कुमार और मार्को यानसेन को एक-एक विकेट मिला।
जवाबी पारी में अनमोलप्रीत सिंह (33 रन) और अभिषेक शर्मा (55 रन) ने हैदराबाद को शानदार शुरुआत दिलाई। मिडिल ऑर्डर पर राहुल त्रिपाठी ने 47 का योगदान दिया। फिर हेनरिक क्लासेन ने 12 बॉल पर 26 और ग्लेन फिलिप्स ने 7 बॉल पर 25 रन बनाते हुए अपनी टीम को टारगेट के करीब पहुंचाया। बचा हुआ काम अब्दुल समद की 7 बॉल पर 17 रनों की पारी ने कर दिया। राजस्थान के लिए युजवेंद्र चहल ने चार विकेट झटके, कुलदीप यादव और रविचंद्रन अश्चिन को एक-एक विकेट मिला। देखें मैच का स्कोरकार्ड देखने के लिए यहां क्लिक करें...
मैच के 3 टार्निंग पॉइंट्स 
यहां ग्राफिक्स में पावरप्ले कॉन्टेस्ट...
राजस्थान के नाम रहा पावरप्ले
मैच का पावरप्ले कॉन्टेस्ट राजस्थान के नाम रहा। टीम ने शुरू के 6 ओवर में एक विकेट पर 61 रन बनाए, जबकि हैदराबाद ने एक विकेट पर 52 रन जोड़े।
यहां देखिए कैसे गिरे किसके विकेट...?
ऐसे गिरे हैदराबाद के विकेट...
ऐसे गिरे राजस्थान के विकेट... 
ग्राफिक्स में देखिए मैच के रोचक फैक्ट्स
यहां से मैच का LIVE कवरेज...
पहले हैदराबाद की पारी
अभिषेक का चौथा अर्धशतक 
अभिषेक शर्मा ने सीजन का दूसरा अर्धशतक जमाया। यह उनके करियर का चौथा अर्धशतक है। अभिषेक ने 33 बॉल पर हाफ सेंचुरी जमाई। वे 34 बॉल पर 55 रन बनाकर आउट हुए। उन्हें रविचंद्रन अश्विन ने आउट किया।
अनमोलप्रीत और अभिषेक के बीच अर्धशतकीय साझेदारी
हैदराबाद के ओपनर्स ने अर्धशतकीय साझेदारी कर टीम को सधी शुरुआत दिलाई। अनमोलप्रीत और अभिषेक शर्मा की जोड़ी ने 35 बॉल पर 51 रन जोड़े। इस साझेदारी को युजवेंद्र चहल ने तोड़ा।
हैदराबाद ने बनाए 50+ रन
215 का टारगेट चेज करते हुए हैदराबाद ने 6 ओवर में 52 रन बनाने पर पहला विकेट गंवा दिया। इम्पैक्ट प्लेयर के रूप में टीम में शामिल हुए अनमोलप्रीत सिंह को चहल ने चलता किया।
यहां से राजस्थान की पारी...
सेंचुरी से चूके बटलर
राजस्थान रॉयल्स के ओपनर जोस बटलर शतक से चूक गए। वह 59 बॉल में 95 रन बनाकर भुवनेश्वर कुमार का शिकार हुए। इस पारी में उन्होंने 10 चौके और 4 छक्के लगाए। अगर बटलर शतक लगाते तो ये उनका छठा IPL शतक होता, इस सीजन वह 5 अर्धशतक लगा चुके हैं।
सैमसन-बटलर में सेंचुरी पार्टनरशिप 
पांचवें ओवर में पहला विकेट गंवाने के बाद कप्तान संजू सैमसन और जोस बटलर ने राजस्थान की पारी संभाली। दोनों ने दूसरे विकेट के लिए 81 बॉल पर 138 रन की पार्टनरशिप की। बटलर ने इस साझेदारी में 82 और सैमसन ने 52 रन जोड़े। सैमसन 38 गेंद में 66 रन बनाकर नॉटआउट रहे।
पावरप्ले में गंवाया यशस्वी का विकेट 
टॉस जीतकर पहले बैटिंग करने उतरी राजस्थान को यशस्वी जायसवाल और जोस बटलर ने तेज शुरुआत दिलाई। दोनों ने 5 ही ओवर में 54 रन की पार्टनरशिप कर ली। यशस्वी 35 रन बनाकर आउट हुए और ये साझेदारी टूटी। बटलर ने फिर पावरप्ले में कप्तान संजू सैमसन के साथ टीम का स्कोर 61 रन तक पहुंचाया।
रूट, विव्रांत ने किया डेब्यू
राजस्थान रॉयल्स में मुरुगन अश्विन और जो रूट को मौका मिला। वहीं, हैदराबाद में ब्रूक की जगह ग्लेन फिलिप्स को शामिल किया गया। विव्रांत शर्मा ने भी SRH के लिए डेब्यू किया।
प्लेइंग इलेवन
राजस्थान रॉयल्स: यशस्वी जायसवाल, जोस बटलर, संजू सैमसन (कप्तान), जो रूट, ध्रुव जुरेल, शिमरोन हेटमायर, रविचंद्रन अश्विन, मुरुगन अश्विन, संदीप शर्मा, कुलदीप यादव और युजवेंद्र चहल।
इम्पैक्ट प्लेयर्स: देवदत्त पडिक्कल, एडम जम्पा, रियान पराग, जेसन होल्डर, ओबेड मैकॉय।
सनराइजर्स हैदराबाद: अभिषेक शर्मा, राहुल त्रिपाठी, ऐडन मार्करम (कप्तान), हेनरिक क्लासेन (विकेटकीपर), ग्लेन फिलिप्स, अब्दुल समद, मार्को यानसेन, विवरांत शर्मा, मयंक मारकंडे, भुवनेश्वर कुमार और टी नटराजन।
इम्पैक्ट प्लेयर्स: हैरी ब्रूक, अनमोलप्रीत सिंह, मयंक डागर, नीतीश रेड्डी, सनवीर सिंह।